Los Pinos (Praséncia)

"Los Pinos" es un parqui ornitulóhicu assitiau ena localiá caçriña e Praséncia, ena Comuniá Autónuma d´Estremaura (España).

El parqui tiini una superfici dunus 54.000 m2 i un perímetru e 1.075 m, cuentandu con tres entrás: 

 La puerta prencipal: assitiá en "Avenida de la Hispanidad".
 La puerta e serviciu: pola calli "Fuero".
 La puerta assitiá ena cimeria el parqui, que da a "Avenida de Extremadura".

 Estória 

El 16 d´abril de 1903 el Ayuntamientu Costitucional de Praséncia saca a subasta la obra e costrución dun pósitu d´auguas.

Tras angunus añus, el dia 27 d´otubri e 1918, se prantan piñonis i otrus arbustus nel terrenu assitiau unta el pósitu d'áuguas, peru nu sedrie hata el 16 de huliu e 1937 cuandu se creara el Parqui "Los Pinos" pola Comisión Hestora el Ayuntamientu e Praséncia.

Nel añu 1938 se costruyin el arcu d´entrá, las casas chiqueninas, los bancus enus canchus... i en 1991 s´amplia i moerniça el recintu i se declara el parqui cumu núcleu zolóhicu.

En 1992 se costruyi la puerta en "Avenida de Extremadura", i pol úrtimu, en 2004 se costruyi la puenti nueva en memoria el maestru Mirón.

 Orariu 

Endi el 1 d´abril hata el 31 d´otubri:

 De lunis a vienris abri a las 9:00 i afecha a las 21:00.
 Los sabaus i domingus abri a las 10:00 i afecha a las 21:00.

Endi finalis d´otubri hata el 1 d´abril:

 De lunis a vienris abri a las 9:00 i afecha a las 19:00.
 Los sabaus i domingus abri a las 10:00 i afecha a las 19:00.

 Atihus 
 Páhina el parqui Los Pinos (el ayuntamientu e Praséncia)

Categoría:Espacius naturalis en Estremaura